নবীগঞ্জ প্রতিনিধি ॥ নবীগঞ্জে ব্যাংক থেকে বেতনের টাকা উত্তোলনের পর শোভা রাণী দাশ নামের এক সরকারী কর্মচারীর বেতনের টাকা হাতিয়ে নিয়েছে এক প্রতারক। প্রতারণার শিকার মহিলা হচ্ছেন-পৌর এলাকার শিবপাশা আবাসিক এলাকার বাসিন্দা মৃত অভিনাষ দাশের স্ত্রী ও উপজেলা স্বাস্থ্য বিভাগের পরিবার কল্যাণ সহকারী শোভা রাণী দাশ। এ ব্যাপারে গতকাল নবীগঞ্জ থানায় একটি লিখিত অভিযোগ দিয়েছেন তিনি। গত ৪ ফেব্র“য়ারী সোনালী বাংক নবীগঞ্জ শাখা থেকে বেতনের ১৫ হাজার টাকা উত্তোলন করেন শোভা রানী দাশ। তিনি ব্যাংক থেকে বের হওয়ার সাথে সাথে অপরিচিত এক যুবক শোভা রাণীর কাছে যায়। ওই যুবক বিদেশ ফেরত ও তার এক নিকটজনের পরিচিত এবং কিছু টাকা শোভা রাণীকে দিবে বলে তার সাথে হাটতে থাকে। শোভা রাণী ওই ...